Íslendingur myrtur í Torrevieja : Annar Íslendingur liggur undir grun Íslenskur karlmaður er grunaður um að hafa myrt annan Íslending í Torrevieja í nótt . Hinn látni var í sambúð með móður mannsins sem er grunaður um verknaðinn . Maðurinn sem er grunaður um verknaðinn er um fertugt . Aðalheiður Ámundadóttir og Óttar Kolbeinsson Proppé Sunnudagur 12. janúar 2020 Auglýsing Íslenskur karlmaður um fertugt er grunaður um að hafa orðið sambýlismanni móður sinnar að bana á Spáni í nótt . Maðurinn sem lést er Íslendingur á sjötugsaldri og var verknaðurinn framinn á heimili hans og móður meints árásarmanns á þriðja tímanum síðastliðna nótt að staðartíma . Maðurinn var látinn þegar lögregla kom á vettvang . Hinn grunaði er í haldi lögreglunnar á Torrevieja á suðurhluta Spánar þar sem fólkið hefur allt verið búsett um nokkurt skeið . Svæðið í kringum Torrevieja hefur verið eftirsóttur staður meðal Íslendinga undanfarin ár og hafa hafa margir fest kaup á húsi í borginni sem er í um 40 mínútna fjarlægð frá borginni Alicante .